Tringa


Tringa er ei slekt i snipefamilien, Scolopacidae. Dette er 13 artar av elegante vadarar som hekkar på den nordlege halvkula, samla sett sirkumpolart. Dei fleste artane har typisk overvintringsområde sør for ekvator, nokre artar jamvel på det australske kontinentet. 

Tringa-snipene deler fellesnamnet 'sniper' med artar i andre slekter slik som Actitis og Calidris.

Skildring 
Dette er sniper med slank kroppsform, lange bein, og relativt langt, rettpeikande nebb. Dei beitar på grunt vatn, langs kystar av hav og inne i ferskvassområde, fleire artar overvintrar til dømes i Amazonasbassenget. Artane er mykje like, spesielt i fjørdrakta. Men dei fleste har meget typisk og særeige læte, som gjer dei enkle å identifisere. Dei får ei hekkedrakt med mørkare flekker enn vinterdrakta, hos sotsniper er heile sommardrakta langt mørkare enn hos dei andre Tringa-snipene. Alle manglar den karakteristiske mursteinsraude farga i hekkedrakta som nokre Calidris-sniper får.

Artane i denne gruppa varierer òg i storleik. Den minste, eremittsnipa, har kroppslengd frå 18 centimeter og willetsnipa kan bli opp til 41 centimeter. Alle Tringa-artane har ein liten rest av symjehud mellom tå nummer to og tre.

Tringa-sniper et insekt, små krepsdyr, makk og blautdyr. Nokre artar tar småfisk og rumpetroll. Dei finn føda hovudsakleg på grunt vatn og mange artar kan løpe med nebbet dels ned i vatnet for å jage fiskar. Gluttsnipe og sotsniper leitar mat sjølv på relativt djupt vann. Nokre artar, som sotsnipe, kan velje å symje i samband med søk etter føde. 

Nokre få artar kan i somme tilfelle legge reiret i tre. Skogsnipa nyttar trastreir i tre. Tringa-sniper legg typisk fire egg i kvart kull.

Tringa-sniper i Noreg 

Raudstilk hekkar i Europa og Asia inkludert det meste av Noreg. Dei norske hekkefuglane overvinrar lengst sør av den europeiske populasjonen, på vestkysten av Afrika. Grønstilk hekkar i indre og austlege Noreg, mest på Austlandet, men òg i Finnmark. Dei overvinrar i Afrika sør for Sahara. Sotsnipa hekkar i det indre Finnmark. Gluttsnipa hekkar omtrent frå Buskerud og nordover gjennom det meste av landet til indre Finnmark. Ho manglar på Vestlandet. Vinterkvarteret for dei fleste gluttsnipene frå Noreg er Afrika sør for Sahara. Skogsnipa er hekkefugl på Austlandet og nordover til Nordland fylke.

Artslista
Tringa i rekkjefølgje etter Clementslista versjon 6.10 frå august 2015 med norske namn etter Norske navn på verdens fugler.     
 Skogsnipe, Tringa ochropus, Green Sandpiper, LC, Linné, 1758Nordlege Eurasia overvintring i sørlege Afrika, Sør-Asia, Filippinane og Australia
 Eremittsnipe, Tringa solitaria, Solitary Sandpiper, LC, Wilson, 1813Alaska og Canada, overvintrar frå Mellom-Amerika, Golfkysten av USA, Karibia og sør gjennom det meste av Sør-Amerika
 Sibirvandresnipe, Tringa brevipes, Gray-tailed Tattler, NT, Vieillot, 1816Høgtliggande område av Sibir, overvintrar i Søraust-Asia og Australasia
 Alaskavandresnipe, Tringa incana, Wandering Tattler, LC, Gmelin, 1789Sibir og Alaska, overvintrar på vestkysten av Amerika, Hawaii og sørvestre Oseania
 Sotsnipe, Tringa erythropus, Spotted Redshank, LC, Pallas, 1764Hekkar i nordlege Eurasia, overvintrar frå regionen rundt Middelhavet til Søraust-Asia
 Plystresnipe, Tringa melanoleuca, Greater Yellowlegs, LC, Gmelin, 1789Alaska og Canada, overvintrar frå Mellom-Amerika, Karibia og over mykje av Sør-Amerika til Tierra del Fuego
 Gluttsnipe, Tringa nebularia, Common Greenshank, LC, Gunnerus, 1767Palearktisk utbreiing, overvintrar i heile sørlege Afrika, sørlege Asia, gjennom Indonesia, Philippinane og til Australia
 Sakhalinsnipe, Tringa guttifer, Nordmann's Greenshank, EN, Nordmann, 1835Stillehavskysten av Russland, overvintring nord i Bengalbukta, samt kystar av Malayahalvøya, Sumatra, og nordkysten av Borneo
 Willetsnipe, Tringa semipalmata, Willet, LC, Gmelin, 1789Hekkar i Nord-Amerika, overvintrar langs kystar av Nord- Mellom- og Sør-Amerika
 Gulbeinsnipe, Tringa flavipes, Lesser Yellowlegs, LC, Gmelin, 1789Alaska og Canada, overvintrar over store delar av Sør-Amerika og på Galapagos
 Damsnipe, Tringa stagnatilis, Marsh Sandpiper, LC, Bechstein, 1803Frå austlegaste Europa gjennom Asia til søraustre Russland, overvintrar i Afrikasør for Sahara, India og Australasia
 Grønstilk, Tringa glareola, Wood Sandpiper, LC, Linné, 1758Hekkar n Eurasia, overvintrar i sørlege Afrika, sørlege Asia og Australia
 Raudstilk, Tringa totanus, Common Redshank, LC, Linné, 1758Det meste av Europa inkludert Island, gjennom Asia til og med Kina, overvintring i Afrika, Det indiske kontinentet og sørlege Asia med kystar av Filippinane og Indonesia, i ned til Australia.

Kjelder 
Referansar

Bakgrunnsstoff 

snipefamilien
Fugleslekter